Številka: 430-59/2021/5

VSEM POTENCIALNIM PONUDNIKOM

Datum: 5. 8. 2021

**Zadeva: DODATNA POJASNILA V ZVEZI S PRIPRAVO PONUDBE ZA JAVNO NAROČILO ZA NAKUP IN DOBAVO OBLAČIL ZA POTREBE PROSILCEV ZA MEDNARODNO ZAŠČITO**

Spoštovani,

v zvezi z javnim naročilom za Nakup in dobavo oblačil za potrebe prosilcev za mednarodno zaščito, št. 430-59/2021, objavljenim na portalu javnih naročil dne 26. 7. 2021, pod št. objave JN005110/2021-W01, smo prejeli pisna vprašanja potencialnih ponudnikov v zvezi s pripravo ponudbe, na katera vam podajamo odgovore kot sledi:

**Vprašanja, prejeta 30. 7. 2021 ob 17:30 uri.**

Spoštovani,

za naročnika imamo par vprašanj:

1. Naročnik sklepa pogodbo o naročilu za 24 mesecev z možnostjo podaljšanja za 12 mesecev.

Naročniku sporočamo, da je samo v zadnjem letu in pol zaradi situacije s COVID -19 in posledično pretrgane in oslabljene dobavne verige ter narasla cena ladijskega in ostalega tovornega prevoza za cca. 6-9x (odvisno od lokacije), cena bombaža pa na svetovnem trgu samo v zadnjih 6 mesecih za cca. 80%. Tako noben dobavitelj osnovnega materiala ali proizvajalec izdelkov iz bombaža ne more več dati (oz. ne daje cen) za več kot 3 mesece v naprej saj ne morejo vedeti kako se bo gibala cena v prihodnje - prevozniki pa za maksimalno 14 dni (če sploh dobiš prostor).

Tako naročnika sprašujemo, kako si predstavlja, da lahko ponudniki ponudimo ceno, ki bo veljala 2-3 leta, saj se v tem obdobju lahko ugodi nešteto nepredvidljivih stvari in se cena že v pol leta lahko drastično spremeni (podraži).

Naročniku svetujemo, da se ponudba sprejema za dobavo v naslednjih 6 mesecih, ali pa da naročnik naenkrat naroči celotno količino.

Odgovor:

Naročnik v tem delu ne bo spreminjal razpisne dokumentacije. Ponudniki naj to upoštevajo pri pripravi ponudbe. V kolikor se ponudnik ne bo strinjal s podaljšanjem pogodbe za dodatnih 12 mesecev, ne bo pristopil k podpisu aneksa.

1. Naročnik v naročilu pri vseh izdelkih omenja "nižji cenovni razred" hkrati pa zahteva, da so izdelki izpolnjujejo cilj iz 4. točke drugega odstavka 6. člena Uredbe o ZeJN (Uradni list RS, št. 51/17 in 64/19) in sicer, da delež ekološkega bombaža ali drugih naravnih vlaken, pridelanih na ekološki način, znaša 10 % uporabljenih tekstilnih materialov.

Ker naročnik zahteva izdelke nižjega cenovnega razreda je ta cilj nemogoče doseči, saj takih izdelkov na trgu ni - t.j. noben tekstilni izdelek na trgu, KI JE NIŽJEGA CENOVNEGA RAZREDA ne vsebuje ekološko predelanega bombaža, saj so tekstilni izdelki z vsebnostjo ekološko pridelanega bombaža vedno dražji.

Naročniku svetujemo, da točno določi kateri izdelek mora imeti vsaj 10% ekološko pridelanega bombaža iz z njega odstrani zahtevo po "nižje cenovnem razredu" in pri tem upošteva višjo ceno izdelka ali pa popolnoma umakne zahtevo po vsebnosti ekološko pridelanega bombaža, oz. zahtevo o zelenem naročanju

Odgovor:

Naročnik v celotni razpisni dokumentaciji odstrani zahtevo po »nižjem cenovnem razredu«.

1. Naročnik v osnutku POGODBE O NAKUPU IN DOBAVI OBLAČIL ŠT. C1542-21 v razdelku Način obračuna in rok plačila navaja slednje: "Rok plačila je 30. dan po prejemu pravilno izdanega in s strani pooblaščenega predstavnika naročnika potrjenega e-računa. Na e-računu mora biti obvezno navedena številka pogodbe, na podlagi katere se e-račun izstavlja.". KAj se zgodi, če je pooblaščeni predstavnik naročnika na dopustu, bolniški, ipd. Za koliko se zamakne plačilni rok s strani naročnika?

Odgovor:

Rok plačila je 30. dan po prejemu pravilno izdanega računa. Odsotnosti na strani naročnika ne vplivajo na rok plačila.

1. Naročnik je vseh 11 različnih izdelkov v izredno visokih količinah podal v enem sklopu in dobavitelji moramo oddati ponudbo za vse izdelke, drugače je ponudba izločena.

Dobava pa mora biti v najkrajšem možnem času oz. najkasneje v 7-ih dneh po pisnem naročilu naročnika.

V Sloveniji (in pa tudi v Evropi) obstaja samo 1 dobavitelj, ki ima vse te izdelke na zalogi v količinah, ki so navedene v naročilu in jih zato lahko izdobavi prej kot v 7 dneh oz. maksimalno v sedmih dneh, kar pomeni, da naročnik očitno že v začetku predvidel samo enega možnega dobavitelja.

Naročnika zato zaradi transparentnosti naročila pozivamo, da naročilo spremeni na vsaj 2 sklopa pri čemer je možen bistveno večji nabor dobaviteljev:

I. Moška majica s kratkimi rokavi , Spodnji del trenirke (hlač) za odrasle, Pulover za odrasle, Univerzalne kratke hlače za odrasle, Zimska bunda za odrasle, Otroška majica s kratkimi rokavi (T-shirt), Otroške kratke hlače

II. Nogavice za odrasle, Moške spodnje hlače, Ženske spodnje hlače, Otroške spodnje hlače

Odgovor:

Naročnik naročila ne bo delil po sklopih. Naročnik spreminja rok dobave na 14 dni.

1. Naročnik naroča tudi Ostalo nepredvideno blago (zlasti za otroke vseh starosti in odrasle ženske), ki ni opredeljeno, je pa opredeljeno s skupno vrednostjo v višini 6.000,00 eur z DDV.

Kakšno je to »nepredvideno blago«, naročnik navaja, tako je lahko to blago vse od hrane do kozmetičnih pripomočkov, od igrač do zvezkov, ali pa od higienskih izdelkov do obutve.

Kako lahko naročnik zahteva od dobavitelja (če le ta že ni znan), da mora v tem primeru izdobaviti blago, ki sploh ni poznano oz. sploh ne ve za katere izdelke gre? Kaj če izbran dobavitelj le teh nima v svojem asortimanu oz. sploh nima registracije ali licence za prodajo le teh?

Naročnika zaradi transparentnosti naročila pozivamo, da točno opredeli za kakšno vrsto izdelkov gre ali pa iz naročila umakne to postavko.

Odgovor:

Naročnik dopolnjuje postavko »nepredvideno blago« in sicer gre za nepredvideno blago iz področja tekstilnih izdelkov, ki ga ima izbrani ponudnik na ceniku.

1. Naročnik v razpisni dokumentaciji izjavlja, da bo dodatna pojasnila in odgovore, če bo zahteva posredovana pravočasno (t.j. do 04.08.2021 do 12.00 ure), objavil najkasneje 2 dni pred iztekom roka za oddajo ponudb. Odgovori na postavljena vprašanja in dodatna pojasnila pa postanejo sestavni del razpisne dokumentacije.

Iztek za oddajo ponudbe je ponedeljek 09.08.2021 do 12.00 ure. Kar pomeni, da bo naročnik objavil pojasnila in odgovore najkasneje 07.08.2021 kar je sobota!

Kako si naročnik predstavlja, da bo katerikoli dobavitelj lahko pridobil dodatne pomembne informacije, ki bodo s strani naročnika morda objavljene v soboto tik pred iztekom roka za oddajo ponudb čez vikend in jih bo nato lahko upošteval v ponudbi?

V naprej hvala hitro posredovane odgovore

Odgovor:

Naročnik je zaradi nujnosti nemotenega delovanja urada postavil kratke roke. Odgovore na vprašanja bomo objavili do petka, 6. 8. 2021.

**Vprašanje, prejeto 2. 8. 2021 ob 12:39 uri.**

1. Pozdravljeni,

glede na to, da je spodnje perilo svoj segment vas prosimo, da ločite spodnje perilo v svoj sklop. Tako boste lahko prav gotovo dobili več konkurenčnejših ponudb.

Hvala

Odgovor:

Naročnik v tem delu ne bo spreminjal razpisne dokumentacije.

**Vprašanja, prejeta 4. 8. 2021 ob 11:49 uri.**

1. splošno: ali so lahko artikli za moške in ženske pri isti poziciji različni (iste bermuda hlače za M in Ž !!!!) ?   
   poz.6: kaj je mišljeno pod "bunda"; ali je lahko tudi softshell ali tudi windstoper ?   
   poz. 6 in 7: ali je lahko dodan elastan (n.pr.: 98/2 bombaž/elastan) ?   
   vse pozicije za otroke:: neumestna/nemogoča je zahteva, da je isti model za velikost 2 in 14. Ali so lahko modeli različni (običajno se model spremeni pri številki 6) ?   
   lep pozdrav

Odgovor:

* Lahko sta različna, artikli morajo ustrezati pogojem iz razpisne dokumentacije (npr. sestava) in cena se ne sme spreminjati. Naknadno bo potrebno priložiti vzorce vseh modelov.
* Pod “bunda” je mišljeno zimsko vrhnje oblačilo, ki pokriva zgornji del telesa. Mora biti bunda in ne softshell ali windstopper 100 % poliester.
* Pri spodnjem perilu mora biti 100 % bombaž.
* Lahko sta različna, artikli morajo ustrezati pogojem iz razpisne (npr. sestava) in cena se ne sme spreminjat. Naknadno bo potrebno priložiti vse vzorce modelov.

**Dodatna pojasnila v zvezi s pripravo ponudbe so sestavni del razpisne dokumentacije predmeta javnega naročila**.

S spoštovanjem,

mag. Katarina Štrukelj

direktorica

Vročeno.

1. Spletna stran naročnika

2. Arhiv